text: জিগুয়ান মসজিদ () চীনের কানসু প্রদেশের লানচৌয়ের চেংগুয়ান শহরে অবস্থিত একটি মসজিদ।
  
  ইতিহাস 
  মিং রাজবংশের ওয়ানলি সম্রাটের শাসনকালে প্রথম মসজিদটি নির্মাণ করা হয়েছে। ১৬৮৪ সালে মসজিদটি পুনঃনির্মাণ করা হয়েছে। ১৭২৩ থেকে ১৭৩৫ সালের মধ্যে মসজিদটিকে সম্প্রসারণ করা হয়। ১৯৯০ সালে মসজিদটি পুনঃনির্মাণ করার সময় গম্বুজটি যুক্ত করা হয়।
  
  স্থাপত্য 
  মসজিদটি আরবি ইসলামিক শৈলীর আদলে নির্মাণ করা হয়েছে।  নামাজঘরটি চিরায়ত  চীনা এবং আরবি স্থাপত্যের সংমিশ্রণে নির্মাণ করা হয়েছে। মসজিদটি ৪৬৭ বর্গমিটার এলাকা জুড়ে অবস্থিত এবং তার মধ্যে নামাজঘরটি ১৪১ বর্গমিটার জায়গার উপর নির্মাণ করা হয়েছে। প্রধান নামাজঘরটি চারতলা বিশিষ্ট ভবন।  মসজিদে প্রধান নামাজঘর, গোসলখানা, ওযুখানা, পাঠদান কক্ষ, ইমামের থাকার ঘর, সংরক্ষণাগার সহ অন্যান্য সুবিধা আছে। মসজিদের ৩,০০০ জন মুসল্লি একসাথে নামাজ আদায় করতে পারে। 
  
  মসজিদে নামাজ পড়া ছাড়াও আগ্রহী জনগনকে ধর্মীয় শিক্ষা দেওয়া ও ছোট ধরনের ধর্মীয় অনুষ্ঠানের আয়োজন করা হয়।
  
  চিত্রশালা
  
  আরও দেখুন 
   চীনে ইসলাম 
   চীনের মসজিদের তালিকা
  
  তথ্যসূত্র 
  
  বিষয়শ্রেণী:চীনা ভাষার লেখা থাকা নিবন্ধ
  বিষয়শ্রেণী:উইকিউপাত্তে স্থানাঙ্ক আছে
  বিষয়শ্রেণী:চীনের মসজিদ
  বিষয়শ্রেণী:চীনের ভবন ও স্থাপনা
title: জিগুয়ান মসজিদ